
MODALITATEA DE REGLEMENTARE A TUBERCULOZEI

Introducere

Tuberculoza este o boală contagioasă gravă, cauzată de bacteria Mycobacterium tuberculosis. Se transmite prin aer şi presupune o perioadă de expunere mărită la un agent patogen dintr-un spaţiu închis. Depinde de gradul de transmisibilitate şi de durata contactului. Este însă mai puţin contagioasă decât alte boli cum ar fi gripa.

Deşi tuberculoza este o boală care poate fi tratată, deci este vindecabilă, tratamentul inadecvat sau insuficient poate avea ca rezultat nevindecarea, reapariţia bolii sau dezvoltarea unei bacterii rezistente la tratamentul medicamentos al bolii.

În unele ţări, scăderea gradului de interes şi reducerea resurselor şi serviciilor pentru prevenirea şi lupta împotriva tuberculozei au dus la reapariţia bolii, favorizată de epidemia virusului HIV şi de dezvoltarea unor tulpini rezistente la cele mai eficiente medicamente antituberculoză
.
Germania
Legea privind protecţia împotriva bolilor contagioase (IfSG), intrată în vigoare în ianuarie 2001, a instituit un sistem complet nou de notificare a bolilor contagioase şi a permis un control mai bun al tuberculozei. Dintre inovaţiile sistemului menţionăm o definire naţională a cazurilor de tuberculoză motivată pe criterii clinice, epidemiologice şi de laborator, precum şi crearea unui ansamblu de date bazate pe cazuistică şi conţinând toate informaţiile epidemiologice pertinente, îndeosebi cele relevate de testele de farmacosensibilitate şi de rezultatele tratamentelor. Notificările cazurilor sunt conforme exigenţelor europene în materie de control şi datele pot face obiectul unei actualizări continue prin intermediul unei reţele electronice
.
Aceste îmbunătăţiri au condus la o mai bună înţelegere a epidemiologiei tuberculozei din Germania, inclusiv la identificarea grupurilor de risc. Din acel moment Germania a putut să ofere date detaliate Organizaţiei Mondiale a Sănătăţii (OMS) şi Reţelei EuroTB. Laboratorul naţional de referinţă efectuează o analiză moleculară precisă a tuberculozei multirezistente. Implementarea unei strategii combinând metodele epidemiologice şi noi unelte moleculare în lupta antituberculoză permite analiza metodelor de transmitere în diferite contexte şi adunarea unor date specifice.
Informaţii detaliate despre tuberculoză şi situaţia epidemiologică din Germania, recomandări pentru lupta antituberculoză şi ghiduri clinice sunt publicate de către Institutul Robert Koch şi de către Comitetul Central German împotriva Tuberculozei.

În ciuda incidenţei regresive din Germania, tuberculoza rămâne încă o problemă importantă de sănătate publică, în special din punctul de vedere al proporţiei crescătoare a tuberculozei multirezistente la migranţii născuţi în ţările cu incidenţă mare, în care are loc transmiterea activă a tuberculozei. Astfel, este necesar să se intensifice lupta antituberculoză. Strategiile eficace pentru diagnosticul timpuriu, administrarea unui tratament adecvat şi cercetarea subiecţilor-contact sunt cerute pentru întreruperea lanţului de infecţie. Consolidarea colaborării între toţi partenerii implicaţi în sănătatea publică, precum şi evidenţierea factorului politic şi investirea în infrastructura sănătăţii publice (de exemplu servicii sanitare locale) sunt necesare. De asemenea, sunt necesare noi mijloace de luptă împotriva tuberculozei. Această cerinţă impune medicamente îmbunătăţite, noi metode de diagnostic şi noi vaccinuri.  

Ungaria

Decretul Ministerului Bunăstării nr. 11/1998 privind prevederile necesare pentru prevenirea bolilor contagioase şi epidemiile, cu modificările ulterioare, prevede că responsabilul Sănătăţii Publice poate ordona efectuarea unor investigaţii seroepidemiologice reprezentative pentru întreaga sau o parte din populaţie, pentru a evalua transmisibilitatea bolilor contagioase. NPHMOS
 poate ordona controlul unei anumite secţiuni sau a unui anumit grup de vârstă din populaţie, la un anumit grad de incidenţă a tuberculozei, în scopul depistării pacienţilor suferinzi de tuberculoză sau prevenirii riscului epidemiilor. În cazul în care furnizorul de servicii medicale diagnostichează tuberculoza, este obligat să notifice dispensarul în cauză, care raportează datele adunate, excluzând datele de identificare personală, lunar, către NPHMOS
.   
ASISTENŢA MEDICALĂ ÎN MEDIUL RURAL
Germania
În ciuda relativei îndepărtări a unor aşezări rurale, principiul constituţional privind accesul egal la serviciile publice de bază este în prezent bine respectat. Toţi cetăţenii au acces la serviciile de asistenţă medicală. Există însă unele diferenţe în ceea ce priveşte distanţa faţă de aceste servicii, precum şi diversitatea opţiunilor disponibile. Serviciile de asistenţă medicală sunt în general mai bune în vest decât în est. 
Proximitatea serviciilor de asistenţă medicală este importantă îndeosebi în zonele rurale periferice şi slab populate, unde populaţia vârstnică va scădea în mod substanţial, împreună cu nevoia crescută de asistenţă medicală şi nivelul mare al bolilor cronice. Distribuirea medicilor şi scăderea numărului lor prezintă importanţă în reglementarea serviciilor de asistenţă medicală din zonele rurale. 

Prin câteva proiecte-pilot din zonele rurale ale Germaniei de Est, asistenţii medicali verifică starea de sănătate a pacienţilor la îndrumarea medicului de asistenţă primară. Ei vizitează pacienţii la domiciliu şi îndeplinesc sarcini de asistenţă primară, ajutaţi de tehnologia de medicină electronică. În regiunile cu un număr comparativ mai mic de medici de medicină primară şi distanţe mari între localităţi, asistenţii medicali trebuie să ajute doctorii pentru un acces mai bun al pacienţilor la serviciile medicale de bază
.
Sub denumirea AGNES, au fost derulate mai multe proiecte-pilot, pentru a verifica gradul în care asistenţii medicali, numiţi asistenţi medicali comunitari, pot ajuta medicii de medicină primară din zonele rurale pentru îndeplinirea obiectivelor de prevenire, îngrijire şi asistenţă. Medicii de medicină primară din zonele rurale îşi petrec 15% din programul de lucru efectuând vizite la domiciliu, sarcină care urmează a le reveni asistenţilor medicali. Mai mult, ei trebuie să asigure accesul regulat la serviciile de asistenţă medicală primară pacienţilor vârstnici, care nu mai sunt capabili să viziteze cabinetul medicului de medicină primară.
Asistenţii medicali comunitari acţionează numai la ordinul medicului pentru care lucrează. Ei vizitează pacienţii la domiciliu, efectuează teste diagnostice de bază, aplică noi bandaje sau iau mostre de sânge. Ei servesc ca persoane de contact pentru majoritatea pacienţilor vârstnici, controlează medicaţia lor, oferă acţiune preventivă, consiliere şi sprijin. Ei sunt echipaţi cu un laptop ultraportabil, care le permite transferul imediat al datelor medicale de la domiciliul pacientului la cabinetul medicului şi să intre în contact cu acesta prin mijloacele de comunicare video în orice moment.
Italia

Disparităţile legate de inegalităţile sociale şi teritoriale şi reducerea dificultăţilor în ceea ce priveşte accesul la serviciile de sănătate constituie un factor important în crearea condiţiilor de dezvoltare durabilă.

Mobilitatea pacienţilor arată furnizarea neadecvată a serviciilor medicale şi justifică analiza inechităţilor medicale. 
Problema accesibilităţii este acută în special în zonele rurale cu probleme de dezvoltare, situate îndeosebi în sudul ţării, cu excepţia regiunii Abruzzo
.

Administraţia sistemului de sănătate implică trei nivele: central, regional şi local.

Principalul obiectiv al politicii de sănătate este asigurarea unor nivele uniforme de protecţie a sănătăţii. 

De aceea a fost instituită o reţea de centre de sănătate locale şi servicii de îngrijire a sănătăţii la domiciliu şi de spitale
.

Franţa

Deşi speranţa de viaţă creşte, oferta de servicii sanitare şi sociale este deficitară în numeroase zone rurale. Legea nr. 2005-157 din 23 februarie 2005 privind dezvoltarea zonelor rurale
 propune o serie de măsuri pentru a asigura o mai bună organizare a activităţilor de îngrijire a sănătăţii pe ansamblul teritoriului. Astfel, colectivităţile rurale au posibilităţi mai bune pentru a ajuta la instalarea şi la menţinerea medicilor şi a veterinarilor.
Ajutoare pentru atragerea studenţilor la medicină
Studenţii la medicină pot primi indemnizaţii de cazare sau de deplasare atunci când efectuează stagiul din al treilea ciclu într-o zonă rurală slab medicalizată. Conform articolului 108, studenţii care se angajează să-şi exercite profesia ca medici generalişti timp de cinci ani în mediul rural pot beneficia de asemenea de o indemnizaţie pentru studii din partea colectivităţii interesate de instalarea lor
.

Menţinerea serviciilor de sănătate

Medicii, personalul auxiliar medical şi veterinarii pot fi, de asemenea, exoneraţi de plata taxei profesionale timp de cinci ani de către colectivităţile şi asociaţiile lor profesionale. Pentru aceasta ei trebuie să se stabilească sau să se asocieze în comunele cu mai puţin de 2000 de locuitori sau situate în zonele de revitalizare rurală. Conform articolului 114, această dispoziţie priveşte în mod egal veterinarii învestiţi cu un mandat sanitar pentru cel puţin 500 de bovine. În plus, un personal sanitar poate participa la o misiune a serviciilor publice şi colectivităţile pot ajuta la crearea unor centre de sănătate.
Exemplu
Într-o comună rurală din Mayenne, clasificată drept zonă de revitalizare rurală şi deficitară în ofertă de servicii de îngrijire, ultimul medic generalist urma să iasă la pensie în 2008, dar nu a reuşit să-şi găsească un succesor. Consiliul municipal a decis să recurgă la una dintre posibilităţile prevăzute de lege. El a acordat o indemnizaţie de studii unui student la medicină, care s-a angajat, în schimb, să se stabilească în comună şi să-şi exercite acolo profesia cel puţin cinci ani. Medicul, dornic să aibă un succesor, a intrat în contact cu Facultatea de medicină din Rennes pentru a găsi un student din zonă din al treilea ciclu care putea fi interesat, dar acesta a rămas indecis. Pentru a-l ajuta să ia o hotărâre, consiliul municipal i-a indicat că-l va exonera de plata taxei profesionale timp de cinci ani după instalarea sa, astfel cum prevede legea pentru comunele aflate într-o zonă de revitalizare rurală. Studentul a acceptat să se stabilească în comună din 2008.  
Către o mai bună permanenţă a îngrijirilor

Potrivit articolului 109, medicii care asigură o mai bună permanenţă a îngrijirilor (zile de gardă) pot să-şi deducă din venitul lor impozabil remuneraţia corespunzătoare în limita a 60 de zile pe an. 

Clasificarea serviciilor medicale
Câmpul ofertei de servicii sanitare este foarte larg şi complex.

Aceste servicii regrupează mai întâi oferta de îngrijiri medicale. Însă oferta de servicii de sănătate acoperă, de asemenea, o mare parte din oferta medico-socială şi ansamblul serviciilor de educaţie şi de prevenţie.

Oferta de îngrijiri medicale se compune din oferta spitalicească, publică sau privată, şi dintr-o ofertă de îngrijiri ambulatorii sau din medicina de la oraş, liberală.

Această ofertă de îngrijiri medicale regrupează medicii, personalul auxiliar medical şi profesiile paramedicale: medici, generalişti sau omnipracticieni, medici specialişti (pediatri, neuropsihiatri, cardiologi, ginecologi, obstetricieni, dermatologi, oftalmologi), laboratoare de analiză medicală, cabinete de radiologie, farmacii, infirmiere, kinetoterapeuţi, psihomotricieni, ortofonişti, ortopedişti.

Din această ofertă de servicii de îngrijiri medicale se evidenţiază: permanenţa îngrijirilor (organizarea de gărzi medicale), tratamentul urgenţelor, problema transportului (elicopter, pompieri, ambulanţă, vehicul sanitar uşor, taxi).
Oferta de servicii medico-sociale priveşte: instituţiile de supraveghere pentru persoanele vârstnice aflate în convalescenţă, centrele de recuperare pe termen lung sau mediu, instituţiile pentru persoanele vârstnice dependente, centrele de reeducare funcţională, instituţiile pentru adulţi sau copii cu dizabilităţi, serviciile de protecţie maternală infantilă, serviciile de îngrijiri infirmiere la domiciliu, împreună cu serviciile paralele de ajutor la domiciliu (repaus, ajutor menajer, auxiliare), serviciile de educaţie şi prevenţie, comitetele departamentale de educaţie pentru sănătate şi alte structuri specializate (alcool, drog, cancer, alimentaţie).

Serviciile de prevenţie pot fi clasificate în servicii de medicină şcolară şi servicii de medicina muncii.

Organizarea serviciilor medicale
Actorii locali

Actorii locali ai serviciilor de sănătate sunt, pe de o parte, profesiile liberale şi, pe de altă parte, instituţiile, publice sau private, având atribuţii de serviciu public. La acestea se adaugă asociaţiile care implementează obiectivele sănătăţii publice.
Finanţarea

Finanţarea sistemului de sănătate este asigurată de către casele de securitate socială, dar şi de către stat, prin instituţiile şi colectivităţile locale din domeniul medico-social şi de prevenţie.

Decizia şi controlul

Nivel regional
Pentru oferta de îngrijiri medicale, puterea de decizie şi de control se găseşte în principal la nivel regional şi este exercitată de către Agenţia regională de spitalizare pentru instituţiile de îngrijire şi de către organele de asigurări de boală grupate în Uniunea regională a caselor de asigurări de boală pentru medicina ambulatorie, fără a avea însă o competenţă majoră asupra ofertei de îngrijiri esenţialmente liberale.
Partenerii sociali care administrează organele de asigurări de boală au o marjă de acţiune din ce în ce mai restrânsă.

Direcţia regională de acţiune sanitară şi socială deţine tutela şi controlul la nivel regional. Ea este responsabilă şi de organizarea prevenţiei.

Nivel departamental

Oferta de servicii medico-sociale şi protecţia maternală şi infantilă ţin de competenţa consiliilor generale, în timp ce sistemul de control şi de tarifare este asigurat de stat.

Nivel local

Aleşii din comune sunt învestiţi în consiliile de administraţie ale spitalelor. 

Multitudinea actorilor şi a dispozitivelor face ca schema teoretică a repartiţiei competenţelor între sanitarul de la nivel regional, medico-socialul de la nivel departamental, oferta de servicii medicale din instituţii şi oferta de medicină ambulatorie să fie foarte complexă.

Din această complexitate rezultă necesitatea de a pune în practică mijloace de coordonare şi de planificare.
Coordonarea şi planificarea

Pentru coordonarea politicii de sănătate au fost implementate mai multe instrumente de coordonare şi planificare:

· Programul regional de sănătate publică elaborat de către Direcţia regională de afaceri regionale şi sanitare, grupată împreună cu Agenţia regională de spitalizare şi Uniunea regională a caselor de asigurări de boală într-un grup de interes public;
· Schema regională de organizare sanitară, elaborată de către Agenţia regională de spitalizare;
· Programul regional de acţiuni şi de prevenţie pentru sănătate, girat de către Direcţia regională de afaceri regionale şi sanitare, care acţionează la nivel departamental, prin intermediul Direcţiei departamentale de afaceri regionale şi sanitare;

· Aceste scheme regionale sunt supuse avizului comitetului consultativ – Comitetul regional de organizare sanitară şi Comitetul regional pentru organizare medico-socială;
· La nivel departamental, o schemă departamentală gerontologică, o schemă departamentală pentru persoanele cu dizabilităţi şi o schemă departamentală pentru copii şi tineri trebuie elaborate de către consiliile generale.

Sănătate şi teritorii

Legea privind amenajarea şi dezvoltarea durabilă a teritoriilor prevede că proiectele privind zonele rurale trebuie reglementate de către serviciile statului în organizarea serviciilor publice.

În cadrul Schemei regionale de organizare sanitară din a treia generaţie, agenţiile regionale de spitalizare definesc teritoriile de sănătate şi proiectele teritoriale de sănătate, reunind ansamblul actorilor implicaţi în politica de sănătate. Pe lângă teritoriile spitaliceşti, aceste teritorii de sănătate trebuie să ţină seama în mod egal de zonele mai mici, unde sunt disponibile medicina de la oraş, serviciile sociale şi medico-sociale şi să ţină seama de dimensiunea de mediu a sănătăţii. Aici se multiplică proiectele privind sănătatea de proximitate, asociind în primul rând îngrijirile medicale, prevenirea şi promovarea sănătăţii. Trebuie ţinut cont de calitatea ofertei de servicii de îngrijiri medicale şi de accesibilitatea acesteia, dar şi de starea sănătăţii populaţiei (speranţa de viaţă şi morbiditatea, diversele probleme de sănătate legate de vârstă, de zestrea genetică şi de comportament) şi de condiţiile de viaţă din teritorii, precum şi de capacitatea lor de a genera în mod global sănătate
. 
� � HYPERLINK "http://ec.europa.eu/health/ph_threats/com/tuberculosis/tuberculosis_en.htm" ��http://ec.europa.eu/health/ph_threats/com/tuberculosis/tuberculosis_en.htm�


� � HYPERLINK "http://www.euro.who.int/tuberculosis/TBForum/20070821_1?language=french" ��http://www.euro.who.int/tuberculosis/TBForum/20070821_1?language=french�


� National Public Health and Medical Officers' Service – Serviciul Naţional de Sănătate Publică şi Asistenţă Medicală


� � HYPERLINK "http://www.euro.who.int/document/e88106.pdf" ��http://www.euro.who.int/document/e88106.pdf�


� � HYPERLINK "http://www.hpm.org/en/Surveys/Bertelsmann_Stiftung/08/Nurse_practitioners_in_eastern_Germany.html?content_id=251&a=sn&p_c:184=184&p_c:66=66&p_ft=rural&y=10&language=en&x=57" ��http://www.hpm.org/en/Surveys/Bertelsmann_Stiftung/08/Nurse_practitioners_in_eastern_Germany.html?content_id=251&a=sn&p_c:184=184&p_c:66=66&p_ft=rural&y=10&language=en&x=57�


� � HYPERLINK "http://www.dps.tesoro.it/uval_eng/documenti/OECD_Background_report_Italy.pdf" ��http://www.dps.tesoro.it/uval_eng/documenti/OECD_Background_report_Italy.pdf�


� � HYPERLINK "http://www.dps.tesoro.it/uval_eng/documenti/Presentation_Rural_Umbria.pdf" ��http://www.dps.tesoro.it/uval_eng/documenti/Presentation_Rural_Umbria.pdf�


� � HYPERLINK "http://www.legifrance.gouv.fr/affichTexte.do?cidTexte=LEGITEXT000006051311&dateTexte=20090525#LEGISCTA000006121571" ��http://www.legifrance.gouv.fr/affichTexte.do?cidTexte=LEGITEXT000006051311&dateTexte=20090525#LEGISCTA000006121571�


� � HYPERLINK "http://www.cc-val-de-garonne.com/public/iso_album/loi_devt_territoires_ruraux_23_02_05.pdf" ��http://www.cc-val-de-garonne.com/public/iso_album/loi_devt_territoires_ruraux_23_02_05.pdf�


� Pentru informaţii suplimentare privind serviciile de sănătate din mediul rural din Franţa a se vedea dosarul Serviciile de sănătate din Alpi: analiză şi recomandări, disponibil la adresa                � HYPERLINK "http://adrets-asso.fr/IMG/pdf/Dossier_Services_de_sante_-_CIMA-2007.pdf" ��http://adrets-asso.fr/IMG/pdf/Dossier_Services_de_sante_-_CIMA-2007.pdf�

